CELEX: 
Language: bg
Date: 2021-04-19 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за допълване на Регламент (ЕС) 2019/2144 на Европейския парламент и на Съвета чрез определяне на подробни правила относно средствата за инсталиране на блокиращо устройство при употреба на алкохол в моторни превозни средства и за изменение на приложение II към посочения регламент

ОБЯСНИТЕЛЕН МЕМОРАНДУМ
            
            
            
               1.
                     КОНТЕКСТ НА ДЕЛЕГИРАНИЯ АКТ
            
            
               Блокиращите устройства при употреба на алкохол подобряват безопасността на движението по пътищата, като не позволяват на водачите да шофират с концентрация на алкохол в кръвта над определени граници. Тези устройства не са задължителни за моторните превозни средства в ЕС и са предназначени предимно за следпродажбеното обслужване. За да се избегнат случаи, в които такива инсталирани устройства пречат на работата на превозното средство и на неговата безопасност и сигурност, е необходимо от производителите на превозни средства да се изисква да предоставят необходимите подробни данни на техниците, които инсталират в определен модел превозно средство дадено блокиращо устройство при употреба на алкохол. Това значително ще улесни инсталирането на такива устройства и ще го направи безопасно.
            
            
               Регламент (ЕС) 2019/2144 на Европейския парламент и на Съвета
                  1
                предвижда такива средства за инсталиране на блокиращо устройство при употреба на алкохол в моторни превозни средства от категории M и N от 6 юли 2022 г. за новите типове превозни средства и от 7 юли 2024 г. за всички нови превозни средства.
            
            
               На Комисията е предоставено правомощието да определя специфични технически изисквания за одобряването на моторни превозни средства по отношение на средствата за инсталиране на блокиращо устройство при употреба на алкохол. Настоящият делегиран регламент на Комисията допълва Регламент (ЕС) 2019/2144, като определя съответните технически изисквания. По-специално с него се задължават производителите на превозни средства да предоставят документ за инсталиране с необходимите подробни данни за монтажа. Предложените разпоредби се основават на съществуващия стандарт EN 50436.
            
            
               С настоящия делегиран регламент на Комисията се изменя също приложение II към Регламент (ЕС) 2019/2144, като се добавя позоваване на настоящия регламент, който е регулаторният акт за установяване на специфични изисквания по отношение на средствата за инсталиране на блокиращо устройство при употреба на алкохол в моторни превозни средства.
            
            
               2.
                     КОНСУЛТАЦИИ ПРЕДИ ПРИЕМАНЕТО НА АКТА
            
            
               При подготовката на настоящия акт Комисията проведе подходящи консултации с експерти от държавите членки и заинтересовани страни, които потвърдиха своята принципна подкрепа.
            
            
               3.
                     ПРАВНИ ЕЛЕМЕНТИ НА ДЕЛЕГИРАНИЯ АКТ
            
            
               Правното основание за настоящия делегиран акт са член 4, параграф 6 и член 6, параграф 6 от Регламент (ЕС) 2019/2144 на Европейския парламент и на Съвета, както и член 5, параграф 3 от Регламент (ЕС) 2018/858 на Европейския парламент и на Съвета.
            
            
               ДЕЛЕГИРАН РЕГЛАМЕНТ (ЕС) .../... НА КОМИСИЯТА
            
            
               от 19.4.2021 година
            
            
               за допълване на Регламент (ЕС) 2019/2144 на Европейския парламент и на Съвета чрез определяне на подробни правила относно средствата за инсталиране на блокиращо устройство при употреба на алкохол в моторни превозни средства и за изменение на приложение II към посочения регламент
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕС) 2019/2144 на Европейския парламент и на Съвета от 27 ноември 2019 г. относно изискванията за одобряване на типа на моторни превозни средства и техните ремаркета, както и на системи, компоненти и отделни технически възли, предназначени за такива превозни средства, по отношение на общата безопасност на моторните превозни средства и защитата на пътниците и уязвимите участници в движението по пътищата, за изменение на Регламент (ЕС) 2018/858 на Европейския парламент и на Съвета и за отмяна на регламенти (ЕО) № 78/2009, (ЕО) № 79/2009 и (ЕО) № 661/2009 на Европейския парламент и на Съвета и на регламенти (ЕО) № 631/2009, (ЕС) № 406/2010, (ЕС) № 672/2010, (ЕС) № 1003/2010, (ЕС) № 1005/2010, (ЕС) № 1008/2010, (ЕС) № 1009/2010, (ЕС) № 19/2011, (ЕС) № 109/2011, (ЕС) № 458/2011, (ЕС) № 65/2012, (ЕС) № 130/2012, (ЕС) № 347/2012, (ЕС) № 351/2012, (ЕС) № 1230/2012 и (ЕС) 2015/166
                  2
                на Комисията, и по-специално член 4, параграф 6 и член 6, параграф 6 от него,
            
            
               като има предвид, че:
            
         
         
            
               (1)Член 6 от Регламент (ЕС) 2019/2144 на Европейския парламент и на Съвета предвижда моторните превозни средства от категории M и N да бъдат оборудвани с някои усъвършенствани системи, включително със средства за инсталиране на блокиращо устройство при употреба на алкохол. В приложение II към същия регламент се определят основните изисквания за одобряване на типа на моторни превозни средства по отношение на средствата за инсталиране на блокиращо устройство при употреба на алкохол в тези превозни средства.
            
            
               (2)Блокиращите устройства при употреба на алкохол повишават безопасността на движението, като не позволяват на лица с концентрация на алкохол в организма, надвишаваща определена гранична стойност, да управляват моторно превозно средство.
            
            
               (3)Необходими са подробни правила относно специфичните изисквания за одобрение на превозни средства по отношение на средствата за инсталиране на блокиращо устройство при употреба на алкохол. 
            
            
               (4)Серията европейски стандарти EN 50436 определя методите за изпитване и съществените изисквания за ефективност на блокиращите устройства при употреба на алкохол и предоставя насоки за органите, лицата, отговорни за вземането на решения, купувачите и потребителите. Стандартите от тази серия включват и специфични разпоредби по отношение на моторните превозни средства, чиято цел е да се улесни инсталирането на блокиращи устройства при употреба на алкохол. 
            
            
               (5)Блокиращите устройства при употреба на алкохол са предназначени предимно за инсталиране в рамките на следпродажбеното обслужване. За тази цел те се свързват към електрическите вериги и веригите за управление на превозното средство. Това инсталиране не следва да пречи на правилното функциониране или поддръжка на превозното средство, нито да нарушава неговата безопасност и сигурност, но същевременно трябва да е възможно най-лесно за специализирани и обучени монтажници.
            
            
               (6)Поради това е необходимо от производителите на превозни средства да се изисква да предоставят на своите интернет страници документ с ясни инструкции за инсталирането на блокиращите устройства при употреба на алкохол („документ за инсталиране“), за да могат техниците правилно да инсталират блокиращо устройство при употреба на алкохол в определен модел превозно средство.
            
            
               (7)Тъй като част от информацията, съдържаща се в документа за инсталиране, може да засяга свързани със сигурността информационни услуги за ремонт и поддръжка на превозни средства, тя следва да бъде на разположение само на независимите оператори, които са получили разрешение от акредитирани субекти в съответствие с допълнение 3 към приложение X към Регламент (ЕС) 2018/858
                  3
               .
            
            
               (8)Таблицата, съдържаща списъка с изисквания в приложение II към Регламент (ЕС) 2019/2144, не съдържа препратки към регулаторните актове по отношение на средствата за инсталиране на блокиращо устройство при употреба на алкохол. Поради това е необходимо в посоченото приложение да се въведе позоваване на настоящия регламент. 
            
            
               (9)Поради това Регламент (ЕС) 2019/2144 следва да бъде съответно изменен.
            
            
               (10)Тъй като Регламент (ЕС) 2019/2144 се прилага от 6 юли 2022 г., настоящият регламент следва да се прилага от същата дата, 
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Изисквания относно средствата за инсталиране на блокиращо устройство при употреба на алкохол
            
            
               Одобрението на типа на моторни превозни средства по отношение на средствата за инсталиране на блокиращо устройство при употреба на алкохол е предмет на изискванията, посочени в приложение I.
            
            
               Член 2
            
            
               Изменение на Регламент (ЕС) 2019/2144
            
            
               Приложение II към Регламент (ЕС) 2019/2144 се изменя в съответствие с приложение II към настоящия регламент.
            
            
               Член 3
            
            
               Влизане в сила и прилагане
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            
               Той се прилага от 6 юли 2022 г.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 19.4.2021 година.
            
            
               
                     За Комисията
               
               
                     Председател
                     Ursula VON DER LEYEN
               
            
         
         
            
                  
                     (1)
                  
                        OB L 325, 16.12.2019 г., стр. 1.
               
               
                  
                     (2)
                  
                        OB L 325, 16.12.2019 г., стр. 1.
               
               
                  
                     (3)
                  
                        OB L 151, 14.6.2018 г., стр. 1.
               
            
      
    ---documentbreak--- 
      
         
         
            
               ПРИЛОЖЕНИЕ I
            
            
               Технически изисквания
            
            
                     
                        
                           1.
                        
                     
                  
                  
                     
                        
                           Средствата за инсталиране на блокиращо устройство при употреба на алкохол трябва да позволяват инсталирането или модернизирането на блокиращо устройство при употреба на алкохол в съответствие с европейските стандарти EN 50436-1:2014 или EN 50436-2:2014+A1:2015. 
                        
                     
                  
               
                     
                        
                           2.
                        
                     
                  
                  
                     
                        
                           Системата на превозното средство по отношение на средствата за инсталиране на блокиращо устройство при употреба на алкохол във всяко моторно превозно средство от категории M и N трябва да съответства на модела превозно средство, определен в документа за инсталиране на блокиращо устройство при употреба на алкохол („документ за инсталиране“), съгласно европейски стандарт EN 50436-7:2016. За тази цел документът за инсталиране трябва да обхваща поне един от вариантите, посочени в EN 50436-7:2016, приложение В, точка 3а, 3б или 3в. Производителят на превозното средство може да предостави документ за инсталиране, който съответства на по-нови версии на европейския стандарт, със съгласието на органа по одобряване и техническата служба.
                        
                     
                  
               
                     
                        
                           3.
                        
                     
                  
                  
                     
                        
                           Документ за инсталиране
                        
                     
                  
               
                     
                        
                           3.1.
                        
                     
                  
                  
                     
                        
                           Документът за инсталиране трябва да съдържа подробно описание, графики и изображения, обясняващи инсталирането на блокиращо устройство при употреба на алкохол, които обхващат всяка от следните групи информация: 
                        
                        
                           1)информация относно захранването от акумулаторната батерия, електрическата маса, устройството за привеждане в готовност и пускане на двигателя на превозното средство;
                        
                        
                           2) информация относно захранването от акумулаторната батерия, електрическата маса, входните/изходните точки за сигнала за привеждане в готовност и сигналите за разрешаване/забраняване на пускането на двигателя на превозното средство, както и незадължителен сигнал за установена способност за задвижване (напр. работещ двигател) или сигнал за превозно средство в движение; или
                        
                        
                           3)информация относно захранването от акумулаторната батерия, електрическата маса и свързването към шината за данни.
                        
                     
                  
               
                     
                        
                           3.2.
                        
                     
                  
                  
                     
                        
                           Всички допълнителни процедури, софтуер или хардуер, необходими за инсталирането на блокиращо устройство при употреба на алкохол в стандартно превозно средство, трябва да бъдат определени и посочени в документа за инсталиране.
                        
                     
                  
               
                     
                        
                           3.3.
                        
                     
                  
                  
                     
                        
                           Нормалното състояние на блокиращото устройство при употреба на алкохол трябва да е блокиращото състояние Блокиращото състояние на устройството се постига или чрез отворен изходен релеен контакт, или чрез съответен изходен сигнал, или чрез изпращане на съответно съобщение по цифровата шина. Затварянето на изходния релеен контакт, или промяната на изходния сигнал от блокиращ в неблокиращ, или изпращането на съответно неблокиращо съобщение по шината за данни се извършва, когато бъде предоставена приемлива проба от издишан въздух с концентрация на алкохол под предварително зададената граница.
                        
                     
                  
               
                     
                        
                           3.4.
                        
                     
                  
                  
                     
                        
                           Инсталираното блокиращо устройство при употреба на алкохол трябва да се намесва в процеса на пускане на двигателя или в движението на превозното средство на собствен ход единствено след задействането на главния контактен ключ на превозното средство, като системата за блокиране при употреба на алкохол не трябва да влияе на работещ двигател или движещо се превозно средство.
                        
                     
                  
               
                     
                        
                           4.
                        
                     
                  
                  
                     
                        
                           Достъп до информация за средствата за инсталиране на блокиращо устройство при употреба на алкохол
                        
                     
                  
               
                     
                        
                           4.1.
                        
                     
                  
                  
                     
                        
                           Производителите на превозни средства трябва да въведат необходимите мерки и процедури, за да гарантират, че информация за средствата за инсталиране в превозни средства на блокиращо устройство при употреба на алкохол е достъпна под формата на стандартен документ за инсталиране в съответствие с приложение X към Регламент (ЕС) 2018/858. Тъй като част от информацията може да засяга свързани със сигурността информационни услуги за ремонт и поддръжка на превозни средства, достъпът до информацията за средствата за инсталиране на блокиращо устройство при употреба на алкохол е ограничен само до независими оператори, които отговарят на условията на процедурата, определена в допълнение 3 към същото приложение.
                        
                     
                  
               
                     
                        
                           5.
                        
                     
                  
                  
                     
                        
                           Производителят на превозното средство прилага към информационния документ декларация, съставена съгласно образеца, посочен в допълнението към настоящото приложение.
                        
                     
                  
               
               
            
               Допълнение
            
            
                
               Декларация на производителя
            
            
            
               (Производител): 
            
            
               ...............................................................................................................................................
            
            
               (Адрес на производителя):
            
            
               .............................................................................................................................................. 
            
            
            
               Удостоверява, че
            
            
               предоставя достъп до документа за инсталиране на блокиращо устройство при употреба на алкохол в съответствие с член 1 от Делегиран регламент (ЕС).../... на Комисията (1) [СП: настоящият регламент] за превозно средство от следната марка и тип: …
            
            
               Основните адреси на интернет страниците, където може да бъде намерен документът за инсталиране на блокиращо устройство при употреба на алкохол, са посочени в приложение А към настоящата декларация. Координатите за връзка с отговорния представител на производителя, който е подписал настоящата декларация, са посочени в приложение Б към настоящата декларация.
            
            
               Съставено в … [място]
            
            
               на … [дата]
            
            
               [подпис] [длъжност][]
            
            
         
         
            
               Приложение А: Адреси на интернет страниците
            
            
               Приложение Б: Координати за връзка
            
            
               ___________ 
            
            
               (1) [СП: да се въведе цялото заглавие и препратката към ОВ]
            
            
               ПРИЛОЖЕНИЕ II
            
            
               Изменение на Регламент (ЕС) 2019/2144
            
            
            
               В приложение II към Регламент (ЕС) 2019/2144 редът за изискване Д1 се заменя със следното:
            
            
                     
                        „Д1 Средства за инсталиране на блокиращо устройство при употреба на алкохол 
                     
                  
                  
                     
                        Делегиран регламент (ЕС) 2021/... на Комисията (*)
                     
                  
                  
                     
                  
                  
                     
                        Б
                     
                  
                  
                     
                        Б
                     
                  
                  
                     
                        Б
                     
                  
                  
                     
                        Б
                     
                  
                  
                     
                        Б
                     
                  
                  
                     
                        Б
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        ___________________
                     
                     
                        (*) Делегиран регламент (ЕС) 2021/[... — да се добавят преди публикуването номерът и пълното заглавие/позоваване на ОВ] на Комисията“.